Մինսք

300px|մինի|աջից|'''Մինսք'''

**Մինսք** (պելառուսերէն՝ Мінск, մինչեւ 1939 թուականը՝ **Մենսք**), Պելառուսիոյ մայրաքաղաքը, Մինսքի մարզի եւ Մինսքի շրջանի վարչական կեդրոնը, սակայն իրենց կազմին մէջ չէ ներառուած։ 

Մեծագոյն փոխադրական հանգոյցը, երկիրին քաղաքական, տնտեսական, մշակութային եւ գիտական կեդրոնը։

Մինսքի մէջ կը գտնուի ԱՊՀ-ի գլխաւոր գրասենեակը։

Քաղաքը կը գտնուի Սվիսլոչ գետի ափին։
 
## Պատմութիւն
մինի|Ճանքա Քուփալա, Ազգային թատերասրահ
Առաջին անգամ Մինսքը կը յիշատակուի 1067-ին, իբրեւ ամրոց։ 

ԺԲ. դարէն սկսեալ, եղած է Մինսքի իշխանութեան կեդրոնը, ԺԴ. դարէն՝ Լիթվանիոյ մեծ իշխանութեան կազմին մէջ։

1499-ին, քաղաքին տրուած է մակտեպուրկեան իրաւունք, ԺԴ. դարէն դարձած է Մինսքի վոյվոտութեան կեդրոնը։

1793-էն մտած է Ռուսական կայսրութեան մէջ: 

1796-էն Մինսքի նահանգի կեդրոնն էր։

1-3 Մարտ 1898, Մինսքի մէջ կայացած է ՌՍԴԲԿ 1-ին համագումարը։

1915-էն՝ ճակատամերձ քաղաք, ուր տեղաւորուած էր Արեւմտեան ռազմաճակատի շտապը։ 

25 Հոկտեմբեր 1917-ին (7 Նոյեմբեր) Խորհրդային իշխանութիւնը Մինսքի մէջ հաստատուած է: 

28 Յունիս 1941-էն 9 Յուլիս 1944 գրաւած են գերմանական ֆաշիստները։

1946-1950 Մինսքը վերականգնած է։

### Կլիման
ձախից|մինի|Անկախութեան պողոտայ
Չափաւոր ցամաքային կլիմայ ունի Մինսքը՝ ատլանտեան ծովային օդին հետ միատեղ։  

Մինսքի ամառը տաք է, բայց կիզիչ չէ։ Յուլիսին միջին ջերմաստիճանը +18,5°C է։ 

Ձմեռը շատ ցուրտ չէ, միջին ջերմաստիճանը Յունուարին −4.5°C է։

* Տարեկան միջին ջերմաստիճանը +6,7°C
* Առաւելագոյն ջերմաստիճանը (+35,8°C) գրանցուած է 8 Օգոստոս-ին, իսկ նուազագոյնը՝ (−39,1°C)՝ 17 Յունուարին:
* Հովին տարեկան միջին արագութիւնը՝ 2,4 մ/վ
* Օդին տարեկան միջին խոնաւութիւնը՝ 77%

### Տարածութիւնը
2012-ի դրութեամբ, քաղաքին մակերեսը կը կազմէ 34, 884,43 հեկտար (348,84 քմ²)։ Իսկ 2006-ի դրութեամբ՝ 306,68 քմ²։ Հետագային կը փոխեն Մինսք քաղաքին եւ Մինսք շրջանին սահմանները Պելառուսիոյ նախագահին հրամանով, 22 Նոյեմբեր 2007-ին (թիւ 592) «Քաղաք Մինսքի եւ Մինսքի շրջանի սահմաններու փոփոխման մասին» քաղաքին սահմանին մէջ կը ներառուի Մինսքի շրջանէն 5,2715 հեկտար (0,05 քմ²)։ Նաեւ 116,95 հեկտար (1,17 քմ²) տարածք Սմոլեւիչեան շրջանէն, Մինսքի շրջանէն Պելառուսիոյ նախագահին հրամանով 21 Յուլիս 2008-ին (թիւ 397) «Քաղաք Մինսքի եւ Սմոլեւիչեան շրջանի սահմաններու փոփոխման մասին»։

## Պատկերասրահ

Պատկեր:Saints_Peter_and_Paul_Cathedral.jpg|Ս. Պետրոս եւ Պօղոս եկեղեցի (Ռուս Ուղղափառ)
Պատկեր:Belarus-Minsk-Church_of_Mary_Magdalene-8.jpg|Ս. Մարիամ Մագթաղենացի եկեղեցի (Ռուս Ուղղափառ)
Պատկեր:Belarus-Minsk-Church_of_Exaltation_of_the_Holy_Cross-8.jpg|Խաչվերաց եկեղեցի (Յոյն կաթոլիկ)
Պատկեր:Belarus-Minsk-Holy_Trinity_Church-1.jpg|Ս. Երրորդութիւն (Յոյն կաթոլիկ)
Պատկեր:Vsekh_svyatykh_sobor_1998.jpg|Նահատակաց եկեղեցի (Ռուս Ուղղափառ, 2010)
Պատկեր:Евфросиниевская_церковь.jpg|Ս. Եւրոսինիա Փոլոթսք եկեղեցի (Ռուս Ուղղափառ)
Պատկեր:St_Elizabeth_Monastery_1997_1.jpg|Ս. Էլիզապէթ եկեղեցի (Ռուս Ուղղափառ)
Պատկեր:Красный_костёл_-_panoramio_(1).jpg|Կարմիր եկեղեցի (Յոյն կաթոլիկ)
Պատկեր:Костёл_Святого_Иосифа_ночью_-_panoramio.jpg|Ս. Յովսէփ եկեղեցի
Պատկեր:Miensk-Archikatedralny_kaścioł_Imia_Najśviaciejšaj_Panny_Maryi-7.jpg|Ս. Աստուածածին եկեղեցի (Յոյն կաթոլիկ)
Պատկեր:Holy_Spirit_Cathedral_in_Minsk.jpg|Մինսքի Ս. Հոգի եկեղեցի (Ռուս Ուղղափառ)


## Ծանօթագրութիւններ
* Պաշտօնական կայք 

Ստորոգութիւն:Պելառուսիոյ քաղաքներ
Ստորոգութիւն:Եւրոպական մայրաքաղաքներ